এদেশের ইতিহাসে একাত্তর যতটা গুরুত্বপূর্ণ ছিলো, ঠিক ততটাই তাকে টেনে নামাচ্ছি আমরা। দেখুন চোখ খুলে প্রধানমন্ত্রী তাকে ডেকে নিয়ে গিয়েছিলেন বলে তিনি লাইম লাইটে কিছুটা এসেছিলেন। তারপর? যে কপাল সেই মাথা। দু লাখ টাকা দেবার পর আর কেউ কোনো খোঁজ নিয়েছিল? দেশে এত মুক্তিযুদ্ধপ্রেমিক, সরকারী দলে এত মহান সব একাত্তরবিদ, চাটগাঁয় এত সুশীল, এত এত বুদ্ধিজীবী কেউ তার খবর রাখেনি। যখন তিনি নাই তখন লাল সবুজে ঢেকে শোক প্রকাশ। জানি লাল সবুজ তাকে ভালোবাসে। কেউ পরিয়ে না দিলেও এই জাতীয় পতাকা নিজ থেকেই তাকে জড়িয়ে নিতো। প্রকৃতি বা সময় আমাদের মতো বেঈমান না। তাদের কাছেই এদের আসল আশ্রয়। আমাদের মুক্তিযুদ্ধ চেতনা ও ইতিহাস ধীরে ধীরে একা হয়ে পড়ছে। এরা একেকজন চলে গেলে আমাদের সেসব মানুষদের আর কেউই থাকবে না যারা এদেশের জন্ম আর ইতিহাস দেখেছিলেন। যারা নিজেরা ইতিহাস হয়েছিলেন সম্ভ্রম বা জীবন হারিয়ে। যারা সম্ভ্রম হারিয়ে আমাদের স্বাধীনতা দিয়ে গেলেন তাদের আমরা ঠিকভাবে দেখে রাখি না। রমা চৌধুরী তার এক জ্বলন্ত উদাহরণ। মুক্তিযুদ্ধের প্রকৃত প্রেমিকেরা কি ইতিহাসকে আগলে রাখতে আবারো ঐক্যবদ্ধ হতে পারবেন এদেশে?v